RESOLUCIÓN do 27 de setembro de 2010, da Secretaría Xeral da Emigración, pola que se acorda facer pública a relación de candidatos que obtiveron bolsa ao abeiro da Resolución do 4 de xuño de 2010, pola que se establecen as bases reguladoras do programa de bolsas destinadas aos cidadáns galegos residentes no exterior para a realización de estudos universitarios oficiais, intercambios universitarios e estudos de formación profesional durante o curso 2010-2011, así como a relación das solicitudes non admitidas e renuncias.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/10/2010

A resolución da Secretaría Xeral da Emigración do 4 de xuño de 2010, publicada no DOG nº 109, do 10 de xuño, establece e regula os programas de bolsas destinadas aos cidadáns galegos residentes no exterior para a realización de estudos universitarios e de formación profesional durante o curso académico 2009-2010.
Vista a proposta de resolución definitiva efectuada polo órgano instrutor, á vista dos respectivos informes das comisións seleccionadoras, esta secretaría xeral, en aplicación da disposición adicional segunda do Decreto 325/2009, do 18 de xullo, de estrutura orgánica dos órganos superiores dependentes da Xunta de Galicia, polo que se desconcentra no secretario xeral da Emigración a competencia para a resolución das axudas do seu respectivo ámbito de competencia,
RESOLVE:
Concederlles unha bolsa segundo a proposta do órgano instrutor ás persoas relacionadas no anexo I, polos importes que en cada caso se sinalan, con cargo á aplicación orzamentaria 04.50.312C.480.0.-Accións políticas migratorias, dos orzamentos xerais da Comunidade Autónoma de Galicia para o ano 2010-2011, para a realización de estudos de formación profesional e universitarios nalgunha das tres universidades que conforman o sistema universitario de Galicia durante o curso académico 2010-2011.
Denegarlles as bolsas ás persoas relacionadas no anexo II polo motivo que se indica.
Estimar as renuncias dos solicitantes relacionados no anexo III.
Os/As beneficiarios/as relacionados/as no anexo I deberán remitir á Secretaría Xeral da Emigración no prazo de 30 días, contados desde o día seguinte ao da publicación da resolución de concesión das bolsas no portal da Secretaría Xeral da Emigración (www.galiciaaberta.com), a seguinte documentación:
a) Xustificante orixinal, ou debidamente compulsado que acredite a realización da matrícula dos estudos que se vaian realizar. No documento deberá figurar o selo da entidade bancaria xustificativo do pagamento realizado.
b) No caso de concesión de axuda de viaxe deberase achegar a factura correspondente ou documentación xustificativa que acredite a realización da viaxe e o pagamento desta.
c) Certificación orixinal do número de conta bancaria da cal o/a solicitante da bolsa sexa titular. No número de conta constará o código conta cliente, comprensivo dos códigos que identifican o banco, a oficina, o díxito de control e o número da conta en que se aboará o importe da bolsa. En todo caso, o domicilio social da sucursal da entidade bancaria deberá estar radicado na Comunidade Autónoma de Galicia.
d) Enderezo para efectos de notificacións e teléfono de contacto en Galicia.
e) Declaración responsable de non ter débedas pendentes coa Administración tributaria estatal e autonómica, así como coa Seguridade Social.
Transcorrido este prazo sen que se achegue a citada documentación, considerarase que o/a interesado/a renuncia á bolsa concedida.
Unha vez presentada a documentación xustificativa, a Secretaría Xeral da Emigración procederá ao aboamento do 70% do importe da bolsa concedida mediante transferencia bancaria. O último pagamento, correspondente ao 30% restante, farase efectivo de xeito similar despois de que o/a bolseiro/a presente na Secretaría Xeral da Emigración, antes do 30 de setembro de 2011, a seguinte documentación:
Para os programas 1, 2 e 3, certificación académica dos estudos realizados durante o desfrute da bolsa ou informe do titor, director ou coordinador do intercambio en relación co cumprimento das súas obrigas como bolseiro/a durante os meses da duración da bolsa.
No caso do programa 4, os/as beneficiarios/as das bolsas deberán achegar unha certificación que acredite que seguiron a avaliación continua, cando menos, no 70% dos módulos do ciclo durante o curso para o que fose convocada a axuda, e ter aprobados, polo menos, o 50% dos módulos do ciclo.
Contra esta resolución, que pon fin á vía administrativa, poderase interpoñer, potestativamente, recurso de reposición ante o secretario xeral da Emigración no prazo dun mes contado a partir do día seguinte ao da publicación no Diario Oficial de Galicia, segundo o disposto na Lei de réxime xurídico das administracións públicas e do procedemento administrativo común.
Tamén poderá o interesado interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación no Diario Oficial de Galicia, segundo o previsto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de setembro de 2010.
J. Santiago Camba Bouzas
Secretario xeral da Emigración
Ver referencia pdf "19100D004P010.PDF"